CELEX: 62008CN0432
Language: lt
Date: 2008-10-01 00:00:00
Title: Byla C-432/08 P 2008 m. spalio 1 d. Luigi Marcuccio pateiktas apeliacinis skundas dėl 2008 m. liepos 9 d. Pirmosios instancijos teismo (pirmoji kolegija) priimto sprendimo sujungtose bylose T-296/05 ir T-408/05 Marcuccio prieš Komisiją

6.12.2008   
            
            
               LT
            
            
               Europos Sąjungos oficialusis leidinys
            
            
               C 313/17
            
         2008 m. spalio 1 d. Luigi Marcuccio pateiktas apeliacinis skundas dėl 2008 m. liepos 9 d. Pirmosios instancijos teismo (pirmoji kolegija) priimto sprendimo sujungtose bylose T-296/05 ir T-408/05 Marcuccio prieš Komisiją
   
   (Byla C-432/08 P)
   (2008/C 313/25)
   Proceso kalba: italų
   Šalys
   
      Apeliantas: Luigi Marcuccio, atstovaujamas advokato G. Cipressa
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               1. Bet kuriuo atveju:
               
                           1.a.
                        
                        
                           panaikinti visą skundžiamą sprendimą.
                        
                     
                           1.b.
                        
                        
                           pripažinti abu ieškinius priimtinus;
                        
                     ir taip pat
            
         
               —
            
            
               2/A, pirmiausia, patenkinti reikalavimus, pateiktus pirmojoje instancijoje, t. y. (2/A.1) panaikinti ginčijamus sprendimus; (2/A.2) panaikinti, kiek reikia, abu sprendimus atmesti nagrinėjamus reikalavimus; (2/A.3) priteisti iš atsakovės atlyginti papildomas, nagrinėjamuose prašymuose nurodytas apelianto patirtas medicinines išlaidas, susijusias su aptariamais reikalavimais gauti 100 % patirtų išlaidų atlyginimą ar kaip kompensaciją už žalą, patirtą dėl neteisėtų atsakovės veiksmų, sumokėti apeliantui atitinkamai 2 572,32 EUR (du tūkstančius penkis šimtus septyniasdešimt du eurus ir 32 euro centus) ir 381,04 EUR (tris šimtus aštuoniasdešimt vieną eurą ir keturis euro centus), ar didesnę ar mažesnę sumą už nurodytas sumas, kurias Teisingumo Teismas manys esant teisingas ir tinkamas; (2/A.4) priteisti iš atsakovės sumokėti apeliantui delspinigius už šio apeliacinio skundo 2/A.3 punkte nurodytas sumas, taikant kapitalizavimą laikotarpiu pagal dviejų nurodytų bylų medžiagą; (2/A.5) priteisti iš atsakovės bylinėjimosi pirmojoje ir apeliacinėje instancijoje išlaidas;
               arba
            
         
               —
            
            
               2/B, papildomai, grąžinti abi nagrinėjamas bylas Pirmosios instancijos teismui, kad jis iš naujo priimtų sprendimą.
            
         Apeliacinio skundo pagrindai ir pagrindiniai argumentai
   Faktų ir apelianto pareiškimuose esančių teiginių prasmės iškraipymas, dėl kurio Pirmosios instancijos teismo konstatavimai tapo netikslūs (visų pirma — skundžiamo sprendimo 30, 44, 46 ir 49 punktai).
   Akto, dėl kurio galima pareikšti ieškinį, sąvokos klaidingas ir neteisingas aiškinimas ir taikymas dėl, be kita ko, painiojimo, neprotingumo, nelogiškumo, EB sutarties 231 straipsnio pažeidimo ir teismų praktikos Bendrijos teismo atliekamo Europos institucijos priimto sprendimo panaikinimo pasekmių srityje nesilaikymo, res iudicata principo pažeidimas, valdžios atskyrimo principo pažeidimas (visų pirma — skundžiamo sprendimo 43, 44 ir 49 punktai).
   Jokio tyrimo neatlikimas ir sprendimo dėl pagrindinio ginčo dalyko nepriėmimas (visų pirma — skundžiamo sprendimo 12 ir 43-51 punktai).